Чујте Срби! Чувајте се себе (А. Рајс)/2.5
О ИНТЕЛИГЕНЦИЈИ
ЛЕПИ ПРИМЕРИ

Већ сам рекао да је међу интелектуалцима било многобројних изузетака. Лично сам познавао неколико чланова унивезитета који су испунили своју дужност, и то у потпуности. Многи се нису вратили. Лекари, који су такође интелектуалци, често прави, скоро листом су дали све од себе и смрт их је знатно проредила. Они су пружили леп пример. Гимназијски професори су исто тако имали много својих међу борцима, сразмерно много више него они који су морали да дају најсјајнији пример: Универзитет. Међутим, сви ти "интелектуалци", адвокати и судије, на пример, који су били у редовима бранилаца отаџбине, нису се превише дичили припадношћу "интелигенцији". Једноставно, звали су се родољубима. Надувена "интелигенција" се током рата истицала кукавичлуком, а, што је још горе, неки интелектуалци су искористили недаће свог народа за лично богаћење.

Чујте Срби! Чувајте се себе (А. Рајс)